สวัสดีค่ะสำหรับภาพนี้นะคะ ที่เราจะพูดกันนะคะ เกี่ยวกับเรื่องร้านตัดผมนะคะ การไปตัดผมนะคะ การใช้บริการที่ร้านตัดผมนะคะ มีขั้นตอนยังไงบ้างนะคะ โดยภาพนี้มีทั้งหมดสิบหกภาพย่อยๆ ด้วยกันนะคะ เราเริ่มกันที่ภาพแรกกันก่อนนะคะ ภาพแรกค่ะ

ภาพที่หนึ่งนะคะ ภาพที่เราเห็นมีผู้หญิงอยู่คนหนึ่งนะคะ ที่ลักษณะรูปร่างเป็นยังไงคะ คือว่าผม เขามีผมหน้าม้านะ ผมหน้าม้า ก็คือ ผมหน้าม้า ก็คือ ผมที่ยาวลงมาประมาณคิ้วนะคะ แล้วก็มีผมยาวนะคะ ผมของเขายาวลงมาที่ประมาณหัวไหล่นะคะ ก็เป็นลักษณะ เขาเรียกกึ่งสั้นกึ่งยาวนะคะ เขามีผมสีดำ ผมหน้าม้าที่ยาวประมาณหัวไหล่นะคะ แล้วก็ผู้หญิงคนนี้ใส่เสื้อสีเขียวนะ ใส่เสื้อคอปาดสีเขียวแขนสั้นนะคะ ก็กำลังเอามือนะคะ ยกมือข้างหนึ่งใช่ไหมคะ ชี้ไปเหมือนกับชี้ไปที่หน้าของตัวเอง แล้วก็ชี้ไปที่ผมของตัวเองนะคะ เหมือนกับทำท่า แล้วก็หน้าของเขา ก็คือ ทำท่าคิดนะ ทำท่าคิดว่าแบบ อืม จะทำอะไรดีใช่ไหม ทำท่าคิดนะคะ ซึ่งในความคิดของเขานะคะ เป็นภาพนะคะ เป็นภาพผู้หญิงนะคะ ก็คือ ภาพตัวของเขาเองนี้แหละนะคะ เป็นภาพตัวของเขาที่มีลักษณะแตกต่างไปจากเดิม ก็คือ มีลักษณะของผมที่สั้นลงนะคะ ก็ทรงผมคล้ายๆ เดิมนะคะ เพียงแต่ว่าสั้นลงไปนะคะ โดยผมสั้นประมาณแค่คอนะคะ ช่วงคอช่วงคางนะคะ ก็ผู้หญิงคนนี้นะคะ ทำท่าคิดใช่ไหม เอามือชี้ที่หน้าของตัวเอง แล้วก็ชี้ที่ผมของตัวเอง แล้วคิดว่า เออ อยากตัดผมใช่ไหม จะไปตัดผมดีกว่าอยากตัดผมนะอยากเปลี่ยน เปลี่ยนทรงผมใหม่นะคะ อยากเปลี่ยนสไตล์ใหม่ของตัวเองนะคะ อยากจะไปตัดผมนะคะ

ภาพที่สองนะคะ ภาพที่สองก็ผู้หญิงคนนี้ก็ได้เดินทางมาถึงนะคะ ที่ห้างนะคะ เพราะว่าที่ห้างที่ประเทศไทยนะคะ จะมีห้างที่มีทุกสิ่งทุกอย่างนะคะ ที่อยู่ในห้าง เราสามารถไปหาซื้อหาใช้บริการได้นะ เช่น อาจจะมีร้านตัดผม มีร้านหนังสือ มีโรงหนัง มีร้านอาหารนะคะ มีร้านแว่นตานะคะ คือทุกสิ่งทุกอย่างเนี่ย ถูกรวมไว้อยู่ที่ห้างหมดเลย ผู้หญิงคนนี้ก็เดินทางมาที่ห้างๆ หนึ่งนะคะ โดยกำลังเดินผ่านเข้าทางหน้าประตูห้างใช่ไหมคะ โดยข้างหน้าห้างก็จะมีเป็นเหมือนกับ มีหน้าต่าง เป็น มีหน้าต่างบานใหญ่ๆ นะคะ ถูกแบ่งครึ่งหนึ่งนะคะ เป็นหน้าต่างแสดงสินค้านะคะ ที่หน้าต่างนี้ก็มีเป็นรูปหุ่นนะคะ หุ่นที่ใส่เสื้อผ้าใช่ไหมคะ เหมือนกับว่าเป็นร้านขายเสื้อผ้าหรือว่าเป็นการโฆษณาเสื้อผ้านะคะ แล้วก็ด้านข้างๆ นะคะ ข้างๆ ของหน้าต่างอีกข้างหนึ่งก็จะเป็นลักษณะของ เป็นป้ายโฆษณานะคะ ก็จะเป็นป้ายเป็นรูปคล้ายๆ ดาวนะ แต่เป็นแบบว่าหลายแฉกมากกว่าดาวนะคะ มี เป็นรูปสามเหลี่ยม เป็นรูปกลมๆ แล้วก็มีแฉก มีแฉกแหลมๆ นะคะ หลายๆ แฉกนะคล้ายๆ กับรูปดาวนะคะ ผู้หญิงคนนี้ก็กำลังเดินนะคะ มุ่งไปที่ประตูห้างนะคะ ก็โดยในห้างนี้ก็เป็นห้างใหญ่ๆ นะคะ ที่เราพบเห็นได้ทั่วไปนะ อาจจะอยู่ตามริมถนนใหญ่ๆ นะคะ ก็ผู้หญิงคนนี้ลักษณะที่เรามองเห็นในภาพนะคะ เราก็เห็นเป็นเหมือนเดิมใช่ไหมคะ ผมเขาจะยังยาวๆ อยู่นะคะ แล้วก็ใส่เสื้อสีเขียวคอปาด แล้วก็ใส่กางเกงขายาวสีดำนะคะ

ภาพที่สามค่ะ ภาพที่สามนะก็ผู้หญิงคนนี้ก็เดินทาง ไม่ใช่เดินทางสิ ก็คือ เดิน เพราะว่ามาถึงแล้วใช่ไหม มาถึงที่ห้างแล้ว ก็กำลังจะเดินไปที่ ไปใช้บริการที่ร้านตัดผมนะคะ ซึ่งตั้งอยู่ในห้างนะคะ เขาก็เดินมาเจอร้านตัดผมที่เขาจะมาใช้บริการแล้วนะคะ ผู้หญิงคนนี้ก็เดินมานะคะ โดยในภาพเนี่ย ที่เรามองเห็นไกลๆ ใช่ไหมคะ ก็ผู้หญิงคนนี้ไม่ได้เข้าไปในร้านตัดผมนะคะ ภายหลังประตูเนี่ย หลังจากก้าวเข้าไปที่ประตูเนี่ย ก็จะเห็นว่ามี มีช่างตัดผมอยู่นะที่กำลัง เขาเรียกว่าอะไร จับหัวนะคะ หรือว่ากำลังตัดผมของลูกค้าอีกคนอยู่นะคะ โดยภายในร้านเนี่ย ก็จะมี เป็นกระจกใช่ไหมคะ เป็นลักษณะเป็นกระจกที่เฉพาะบุคคลนะ เฉพาะคนๆ เดียว เป็นกระจกยาวๆ นะคะ ก็คือว่า เวลาตัดผมเนี่ย เราก็ส่องกระจกของใครของมันใช่ไหมคะ แล้วก็ในภาพเนี่ย เราจะเห็นมีชุด เขาเรียกว่า เป็นที่นั่ง ที่นั่งตัดผมเนี่ย มีอยู่สองที่นั่งด้วยกันนะคะ ก็มีสองเก้าอี้ มีเก้าอี้อยู่สองตัวนะคะ แล้วก็มีกระจกอยู่สองบาน แล้วก็มีเก้าอี้อยู่สองตัวนะ เก้าอี้ก็จะเป็นลักษณะเป็นเก้าอี้ที่แบบปรับขึ้นปรับลงได้ใช่ไหมคะ เพื่อเวลาที่แบบเราไปนั่งเนี่ย บางที่ช่างตัดผมเขาอาจจะเตี้ยสูงไม่เท่ากัน เขาก็จะปรับเก้าอี้ขึ้นลงได้นะคะ เดี๋ยวภาพนี้นะคะ เราอาจจะได้เห็นชัดๆ กันอีกนะคะ ในภาพอื่นๆ นะคะ ที่เป็นเก้าตัวเก้าอี้ที่มันชัดกว่านี้ ค่ะ ก็ภาพนี้เราก็จะเห็นผู้หญิงใช่ไหมคะ ชัดขึ้นนะผู้หญิงที่เป็นตัวหลักของเราที่เราจะพูดถึง ก็ลักษณะเขาเป็นไงคะ เหมือนเดิมนะ เสื้อแขนสั้นนะคะ คอปาดสีเขียว แล้วก็กางเกงขายาวสีดำนะคะ แล้วมีผมสั้นประมาณหัวไหล่นะคะ แล้วก็มีผมหน้าม้านะคะ ที่ยาวประมาณคิ้ว ค่ะ

ต่อมาภาพที่สี่นะคะ ภาพที่สี่ก็ ผู้หญิงคนนี้เขามีจุดประสงค์ที่จะมาตัดผมใช่ไหมคะ ในการตัดผม ขั้นตอนในการตัดผมก็จะต้องยังไงคะ มีการสระผมก่อนนะคะ โดยในภาพเนี่ย เราก็จะเห็นเป็น เป็นช่วงที่ซูมเข้าไปนะคะ ของตัว เขาเรียกเหมือนอ่าง อ่างสำหรับสระผมอะนะคะ ก็คือ มันจะถูกดัดแปลงมาให้เรานอนได้ใช่ไหมคะ นอนแล้วก็เอาหัวของเราเนี่ย เขาเรียกว่านอนอยู่บนขอบอ่างนะคะ ขอบอ่างน้ำนะคะ เพื่อให้สะดวกกับคนที่มาสระผมให้เรานะคะ โดยในร้านนี้เนี่ย ก็จะมีช่างตัดผมใช่ไหมคะ หรือว่าจะมีช่างสระผมด้วยนะคะ อาจจะแยกกันนะคะ ก็เราเรียกคนนี้ว่าเป็นช่างสระผมแล้วกันนะคะ ในภาพเราก็จะเห็นมีช่างสระผมนะคะ ที่กำลังยืนอยู่นะคะ ยืนอยู่ด้านหลังของอ่างนะคะ ส่วนคนที่จะตัดผมเนี่ย ก็นอนนะคะ เอาหัวพาดไปบนอ่างนะคะ ก็ที่ ที่คอของเขาก็จะมีเหมือนกับผ้านะ เป็นผ้าขนหนูผืนเล็กๆ นะ เป็นผ้าเช็ดผม ผ้าเช็ดหัว ผ้าเช็ดผมนะคะ ผืนเล็กๆ สีฟ้านะคะ ที่พาด พาดคอของเขาอยู่นะคะ ก็เป็นสีฟ้านะคะ แล้วผู้หญิงคนนี้ก็นอนใช่ไหมคะ หลับตาเพราะว่าเวลาสระผมเนี่ย น้ำอาจจะกระเด็นเข้าตาได้ใช่ไหมคะ แล้วก็ในภาพนี้ที่เราเห็นมีอุปกรณ์สำหรับสระผม ก็มีอะไรบ้าง มีก็ที่สำคัญก็ต้องเป็นพวกครีมนวดผม ยาสระผมใช่ไหมคะ ที่สำคัญ แล้วก็มีอ่าง อ่างสำหรับสระผมนะคะ แล้วก็มีน้ำนะคะ น้ำก็ที่สำคัญเลยในภาพเราก็จะเห็นเป็นเหมือนกับว่าฝักบัวนะ เป็นฝักบัว ฝักบัวที่ไว้สำหรับสระผม ก็คือ ถ้าเราเปิด เปิดวาล์วนะคะ ของ เปิดวาล์วน้ำนะ น้ำก็จะออกมาใช่ไหมคะ จากฝักบัว รูของฝักบัวนะคะ ก็ในภาพเราก็จะเห็นมีช่างสระผมยืนอยู่นะคะ แล้วก็กำลังถือฝักบัวที่เปิดน้ำอยู่นะ เปิดน้ำอยู่ เขาก็ถือฝักบัว แล้วก็เขาเรียกว่ารดไปที่ศีรษะนะคะ หรือว่ารดไปที่หัวของลูกค้านะคะ เอาน้ำเนี่ย ราดหรือว่ารดไปที่หัวของลูกค้า แล้วก็เอามือนะคะ ใช้มืออีกข้างหนึ่งเนี่ย เหมือนกับว่าขยำๆ แล้วก็จับๆ สระนะคะ เหมือนกับขยี้สระนะคะ เพื่อให้น้ำเนี่ย มัน เขาเรียกว่าอะไร ไปได้ทั่วถึงทั้งศีรษะหรือว่าทั้งหัวนะคะ

ภาพที่ห้าค่ะ ภาพที่ห้านะคะ ก็หลังจากล้างผมแล้วใช่ไหมคะ ล้างผมโดยใช้น้ำเป็นตัวล้างแล้วนะคะ ขั้นตอนต่อไปก็ต้องเป็นการลงแชมพูใช่ไหมคะ ต้องลงแชมพูก่อนนะ ก็ในภาพเราก็จะเห็นผู้หญิงนะคะ เหมือนเดิมนอนเอาหัวพาดอยู่ที่อ่างสระผมใช่ไหมคะ แล้วก็หลับตา แล้วก็มีผ้าขนหนูสีฟ้านะคะ ที่วางพาดคอไว้อยู่นะ เหมือนกับว่ากันเปียกอะไรยังงี้ใช่ไหมคะ เพราะว่ามันจะมีเกี่ยวกับน้ำเกี่ยวกับอะไรน้ำมันอาจจะไหลลงมาโดนที่คอได้นะ มาเปียกเสื้อผ้าของเราได้ ดังนั้นก็ต้องมีผ้าขนหนูมารองที่คอไว้ก่อนนะคะ เวลาน้ำไหลมาใช่ไหมมันจะได้โดนที่ผ้าขนหนูก่อนจะได้ไม่เปียกเสื้อผ้าเรานะคะ ก็ในภาพเราก็จะเห็นช่างสระผมนะใช้มือทั้งสองข้างนะคะ กำลังสระผมให้ลูกค้าอยู่ใช่ไหมคะ การสระผม ก็คือ เป็นยังไงคะ ก็ใช้มือทั้งสองมือนี้แหละนะคะ ก่อนอื่นเราต้องมียาสระผมก่อน แล้วก็บีบยาสระผมใส่มือก่อนนะคะ แล้วก็ขยี้ๆ ที่มือนะคะ แล้วก็เอามาสระนะคะ ที่ผมของเรานะคะ ก็ลูก เออ ไม่ใช่ลูกค้า เออ ช่างสระผมก็กำลังขยี้นะ ขยี้หรือว่าเขาเรียกว่าสระผมให้กับลูกค้าอยู่ ก็คือ ใช้มือเนี่ย เกาๆ ขยี้ไปให้ทั่วหัวนะคะ ก็ตั้งแต่ด้านหน้าด้านข้างด้านหลังนะคะ ขยี้ๆ นะคะ แล้วยาสระผมเนี่ย ก็ถ้าขยี้นะคะ หรือว่าเวลาสระแล้วมันก็จะเกิดฟองใช่ไหมคะ เกิดฟองเยอะมากๆ นะคะ เราก็จะเห็นว่ามีฟองเต็มที่หัวของลูกค้าเลย

ภาพที่หกค่ะ ภาพที่หกนะคะ หลังจากที่สระผมเสร็จแล้วใช่ไหมคะ ก็ต้องล้างใช่ไหมคะ ล้างด้วยน้ำเปล่านะคะ เพื่อที่ทำให้ผมสะอาดนะคะ เพราะว่าเวลาสระผมมันจะเกิดฟองใช่ไหมคะ ฟองนี้ก็จะไป เขาเรียกว่า ไปจับกับความมันหรือว่าพวกความสกปรก พวกฝุ่นต่าง ที่อยู่ในผมของเราใช่ไหมคะ แล้วก็ใช้น้ำเนี่ย ล้างออกให้หมดนะคะ ก็ช่างสระผมเขาก็ถือฝักบัวใช่ไหมคะ เหมือนเดิมถือฝักบัว แล้วก็เอามารดนะคะ หรือว่ามาราดที่หัวของลูกค้าใช่ไหมคะ แล้วก็ใช้มืออีกข้างหนึ่งเนี่ย ในการช่วยจับ ช่วยจับผมหรือช่วยสระผม ช่วยขยี้ผมนะคะ เพื่อให้น้ำเนี่ย มัน เขาเรียกว่ารดไปทั่วหัวนะคะ เพื่อให้ผมสะอาดขึ้นนะคะ ซึ่งในขั้นตอนนี้ใช่ไหมคะ มันก็จะมีขั้นตอนซ้ำอีกขั้นตอนหนึ่งนะคะ ก็คือ เป็นขั้นตอนของการใช้ครีมนวดผมนะคะ ครีมนวดผม หลังจากที่ใช้ยาสระผมแล้วก็ใช้ครีมนวดผม ก็เป็นขั้นตอนเดียวกันนะคะ พอล้างแชมพูเสร็จใช่ไหมคะ เอาล้างพวกคราบแชมพูออก แล้วก็บีบครีมนวดผมนะคะ เอามาใส่ขยี้ที่มือ แล้วก็เอามาสระที่ผมอีกครั้งหนึ่งนะคะ เพื่อให้ผมมีความนุ่มลื่นใช่ไหมคะ เพื่อให้แบบผมไม่ชี้ฟูอะไรยังงี้นะคะ

ค่ะ เรามาต่อกันที่ภาพที่เจ็ดนะคะ ภาพที่เจ็ด หลังจากที่สระผมเสร็จแล้วนะคะ ก็ล้างแชมพูล้างคราบครีมนวดออกหมดแล้วใช่ไหมคะ ก็ลูกค้านะคะ ที่ต้องการตัดผม ก็เดินมาที่ตรงเหมือนกับว่าเป็น เป็นบริเวณนะคะ ส่วนตัวนะคะ ค่อนข้างส่วนตัวนิดหนึ่ง เป็นบริเวณส่วนตัวที่มีกระจกนะคะ แล้วก็มีเก้าอี้นะ แล้วก็มีพวกอุปกรณ์ตกแต่งผมต่างๆ นะคะ ในรูปนี้เราเห็นทั้งขยะด้วยนะคะ ก็มานั่งเหมือนกับว่าเป็นมานั่งในส่วนของตัวเองนะคะ ส่วนที่เป็นบริเวณตัดผมของตัวเองนะคะ แล้วโดยบริเวณนี้ก็จะมีช่างนะคะ ช่างก็จะเดินมาให้บริการนะคะ จะเดินมาตัดผมให้นะคะ โดยในภาพนะคะ เราก็จะเห็นมีกระจกอยู่บานหนึ่งนะคะ เป็นทรงยาวๆ นะ เพื่อที่ว่าเวลาเราตัดผมเนี่ย เราจะได้มองเห็นตัวเองในกระจกได้ เช็คได้นะคะว่าเป็นยังไงบ้าง สวยไหม โอเคไหม ได้สีได้ความสั้นความยาวตามที่ตัวเองต้องการไหมนะคะ แล้วบริเวณหน้ากระจกก็จะมีเหมือนกับเป็นเคาน์เตอร์นะ เป็นเคาน์เตอร์แบบสั้นๆ นะ ที่บนเคาน์เตอร์นั้นก็จะเป็น มีพวกอุปกรณ์ตกแต่งผมนะ แล้วอาจจะเป็น เห็นพวกขวดแชมพู ไม่ใช่แชมพู เป็นขวดสเปรย์หรือขวดน้ำมันตกแต่งผมอะไรยังงี้นะคะ แล้วก็บนนั้นเนี่ย บางร้านก็จะมีพวกวางหนังสือ วางอะไรไว้ให้ลูกค้าด้วย เพราะว่าเวลาตัดผมก็ใช้เวลานานใช่ไหม ลูกค้าอาจจะหยิบหนังสือมาอ่านฆ่าเวลาในช่วงระยะเวลาที่กำลังตัดผมอยู่นะคะ ก็ แล้วข้างล่างของเคาน์เตอร์นะคะ เราก็จะเห็นมีถังขยะนะคะ เป็นถังขยะอยู่ใบหนึ่งนะคะ แล้วก็ลูกค้าคนนี้นะคะ ที่จะมาตัดผมก็นั่งอยู่บนเก้าอี้นะคะ เก้าอี้นี้ก็จะเป็นเก้าอี้แบบเฉพาะเลยสำหรับเก้าอี้ที่ใช้ในร้านตัดผมใช่ไหมคะ ก็จะมีพนักพิงนะคะ แล้วก็เก้าอี้เนี่ย ก็จะลดความสูงเขาเรียกว่าความสูงความต่ำนะคะ ได้นะคะ เพราะว่าช่างตัดผมเนี่ย อาจจะสูงเตี้ยไม่เท่ากันใช่ไหม อาจจะต้องมีการใช้นะคะ เขาเรียกว่าอะไร ทำเก้าอี้ให้สูงขึ้น เพื่อที่ช่างตัดผมจะได้เห็นได้ชัดเจนมากขึ้นนะคะ ก็ในภาพเราก็จะเห็นเก้าอี้เนี่ย มันปรับระดับได้ใช่ไหมคะ เพราะว่ามันจะมีไอที่โยกอยู่ตรงช่วงขาเก้าอี้นะคะ ขาเก้าอี้มันจะมีที่โยกอยู่สำหรับปรับขึ้นปรับลงใช่ไหม เวลาเราจะใช้ก็แค่เอามือดึงขึ้นดึงลงอะไรประมาณนี้นะคะ แล้วก็ในภาพเราก็จะเห็นช่างตัดผมนะคะ ยืนรออยู่ด้านหลังนะ ด้านหลังของลูกค้านะคะ แล้วในมือของเขาก็ถือ เหมือนกับถือสมุดอะไรบางอย่างอยู่เล่มหนึ่งนะคะ ค่ะ ดูลักษณะของช่างตัดผมก่อนนะคะ ช่างตัดผมคนนี้เป็นผู้ชายเนอะ เป็นผู้ชาย ก็แต่งตัวเรียบร้อยนะ มีผมสั้นนะ ผมตั้งนิดหนึ่งอาจจะใส่เยลนิดหน่อยนะ ผมสีดำ แล้วก็ใส่เสื้อเชิ้ตนะคะ แล้วก็ใส่กางเกงขายาวสีขาว ใส่รองเท้าสีดำนะคะ

ภาพที่แปดค่ะ สำหรับภาพที่แปดนี้เราก็เห็นแล้วใช่ไหมคะว่าในหนังสือที่ช่างตัดผมเขาถืออยู่นั้นเนี่ย มันคืออะไรนะ หนังสือนี้ก็จริงๆ แล้วเป็นหนังสือสำหรับดูทรงผมนะ มันจะเป็นพวกทรงผมหลากหลายสไตล์มากมายนะ เป็นไว้สำหรับให้ลูกค้านะไว้เลือกทรงผม เพราะว่าบางครั้งลูกค้ามาเนี่ย ไม่ได้คิดใช่ไหมว่าตัดทรงอะไรใช่ไหม ก็อาจจะมานั่งดูในหนังสือหรือว่าเป็นแค็ตตาล็อกอะนะคะ ก็จะมีรูปแบบของทรงผมหลายๆ รูปแบบนะคะ ผมสั้น ผมยาว ผมเกาหลี ผมทรงญี่ปุ่น ผมซาร่า ผมอะไรแบบหลายๆ แบบผมหยิก มีผมตรง ผมอะไรอะ ผมมากมายหลายๆ แบบนะคะ ในภาพเราก็จะเห็นมีทรงผมอยู่สี่ทรงนะคะ เปิดหนังสือมาเราเห็นทรงผมอยู่สี่ทรงนะ ทรงแรกก็แบบสั้นๆ หน่อยใช่ไหมคะ ทรงที่สองก็จะแบบยาวๆ หน่อย แล้วก็ผมหน้าก็จะยาวมานะคะ ทรงที่สามก็เป็นผมยาวลงมาอีกใช่ไหมคะ แล้วมีผมปัดด้านหน้า และทรงสุดท้ายก็เป็นผมสั้นไปเลยนะเหมือนกับผมบ๊อบอะไรยังงี้นะคะ ก็ลูกค้าคนนี้ ก็คือว่า อยากจะตัดผมนะคะ อยากจะมีทรงผมที่เหมือนกับอาจจะเป็นดารานะ ดารา ก็ชี้เข้าไปที่รูป รูปแรกนะ เขาก็ชี้ไปที่รูปแรกนะ จะเป็นทรงที่แบบคล้ายๆ เดิมแต่ว่าสั้นลงมาหน่อยนะคะ สั้นประมาณแค่คางนะคะ เขาก็ชี้มาว่า ช่างคะ ตัดทรงนี้ละกัน เอาทรงนี้แหละ เอาสั้นหน่อย สั้นประมาณคางนะคะ เพราะว่าช่วงนี้อากาศเริ่มร้อนแล้วใช่ไหมคะ อาจจะต้องการตัดเพื่อจะได้อยู่กับอากาศร้อนได้นะจะได้สบายๆ

ภาพที่เก้าค่ะ ภาพที่เก้านะคะ ก็ช่างก็รู้แล้วใช่ไหมคะว่า ลูกค้าต้องการทรงไหน เริ่มแรกแล้วช่างก็จัดการนะคะ โดยใช้เอาผ้า เขาเรียกว่า ผ้าคลุม ผ้าคลุมกันเปื้อนนะคะ เป็นผ้าคลุมกันเปื้อนนะคะ ในทีนี้ ก็เหมือนกับว่ากันเปื้อนเนี่ย ก็คือ จริงๆ อาจจะไม่ได้เปื้อนมากใช่ไหม เพราะว่าเวลาตัดผมมาเนี่ย มันเหมือนกับว่ากันพวกเศษผมอะไรยังงี้มากกว่านะคะ เวลาตัดผมเนี่ย มันจะได้มาตกที่ผ้าคลุมนะคะ จะได้ไม่มาโดนที่เสื้อของเรานะคะ จะได้ไม่มาแบบว่าเปื้อนใช่ไหม เพราะว่าเวลาออกไปแล้วพวกเศษผมอะไรยังงี้มันจะติดตามเสื้อผ้าได้ดีนะคะ เวลาเอาออกเนี่ย มันจะเอาออกยาก ดังนั้นมันจะมีผ้าคลุมกันเปื้อนแบบพิเศษนะคะ ที่เป็นแบบลื่นๆ นะคะ เวลาตัดผมหรือว่าเวลาโดนน้ำหยดอะไรยังงี้นะคะ มันก็จะไหล ไหลตกพื้นลงไปนะคะ มันจะไม่มาติดที่เสื้อผ้าของเรานะคะ ก็ในภาพ ช่างตัดผมก็เอาผ้าคลุมกันเปื้อนเนี่ย เอามา เอามาคลุมนะคะ คลุมที่รอบคอของลูกค้าเลยนะคะ ก็คลุมปิดให้รอบตัว แล้วก็ปิดที่บริเวณรอบคอของลูกค้านะคะ โดยผ้าคลุมกันเปื้อนนี้มีสีเหลืองนะคะ สีเหลือง ก็ช่างตัดผมก็เอาคลุมนะคะ แล้วก็ทำการปิดใช่ไหม เหมือนกับว่ามันจะมี เป็นช่วงล็อคหรือช่วงปิดนะคะ ที่บริเวณใต้คอของลูกค้านะคะ

ภาพที่สิบค่ะ ภาพที่สิบหลังจากที่คลุมผ้ากันเปื้อนแล้วใช่ไหมคะ ช่างตัดผมก็เริ่มนะคะ ลงมือตัดผมให้กับลูกค้านะคะ ดูอุปกรณ์ที่สำคัญก็คืออะไรคะ มีกรรไกร มีหวีใช่ไหมคะ ที่ใช้อุปกรณ์สำคัญในการตัดผม ช่างตัดผมก็ใช้มือข้างหนึ่งถือหวีสีแดงนะคะ มืออีกข้างหนึ่งก็ถือกรรไกรนะคะ ก็หวีไป แล้วก็ตัดไปนะคะ ตามทรงที่ลูกค้าต้องการ

ภาพที่สิบเอ็ดค่ะ ภาพที่สิบเอ็ดนะคะ ก็หลังจากพอตัดได้ทรงดีแล้วใช่ไหมคะ ช่างตัดผมก็เริ่มนะคะ เริ่มใช้เขาเรียกไดร์เป่าผมนะคะ ไดร์เป่าผมเนี่ย มันใช้สำหรับเป่าผมของเราใช่ไหมคะ เป่าผมของเราเพื่อให้ผมของเราเนี่ย แห้งเร็วขึ้นนะคะ เวลาที่เราเพิ่งสระผมมาใหม่ๆ เนี่ย เราก็ต้องทำผมของเราให้แห้งใช่ไหมคะ บางคนอาจจะนั่งรอเฉยๆ ใช่ไหมคะ ให้ผมมันแห้งไปเอง หรือบางคนอาจจะใช้พัดลมเป่านะคะ หรือบางคนอาจจะใช้ไดร์เป่าผมเป่านะคะ อย่างเรามาที่ร้านตัดผมเนี่ย ร้านตัดผมก็ต้องการให้ผมเราแห้งเร็วใช่ไหม เขาก็เอาไดร์เป่าผมมาเป่าผมให้เรานะคะ โดยไดร์เป่าผมเนี่ย มีสีส้มนะคะ เป็นเครื่องไดร์ค่อนข้างใหญ่เลยทีเดียวนะคะ ไดร์เป่าผมเนี่ย ก็จะมี เป็นสายไฟยาวต่อลงมานะคะ เอาไปต่อที่ปลั๊กไฟอีกทีหนึ่งนะคะ ก็ช่างตัดผมก็ใช้มือข้างหนึ่งใช่ไหมคะ เป่าผมของลูกค้านะคะ แล้วก็ใช้มืออีกข้างหนึ่งเหมือนกับช่วยจัดทรง ช่วยหยิบ ช่วยจับ ช่วยจัดทรงของลูกค้านะคะ

ภาพที่สิบสองค่ะ ภาพที่สิบสอง ก็หลังจากที่ไดร์เสร็จเรียบร้อยแล้วใช่ไหมคะ ผมเริ่มเข้าทรงแล้วนะ ก็เหมือนกับว่าตัดเสร็จเรียบร้อยแล้ว ไดร์ผมเสร็จเรียบร้อยแล้ว ผมเริ่มจะเสร็จแล้ว ใกล้จะเสร็จแล้วนะ ช่างตัดผมเขาก็หยิบขวดสเปรย์มานะ เป็นขวดสเปรย์ เป็น สเปรย์นี้มันจะเป็นลักษณะเหมือนกับว่ามี เวลาฉีดออกมามันจะมีน้ำออกมาใช่ไหมคะ แล้วก็เรามาฉีดที่ผมของเราใช่ไหมคะ เพื่อให้ผมของเราอยู่ทรงนะ อาจจะแบบว่าทำให้ผมของเราตั้งอยู่ทรงอะไรยังงี้นะคะ เวลาที่แบบว่าลมพัดหรือว่าอะไรมันจะได้แบบไม่ปลิวไม่เสียทรงมากใช่ไหม ช่างตัดผมนี้ก็เอาสเปรย์นะคะ มาฉีดที่ด้านหลังของลูกค้าด้านศีรษะที่ผมด้านหลังของลูกค้านะคะ ฉีดๆ แล้วก็จัดทรงให้สวยงามนะคะ ให้เหมือนกับในหนังสือ

ภาพที่สิบสามค่ะ ภาพที่สิบสามนะคะ หลังจากที่ฉีดจัดทรงเรียบร้อยแล้วใช่ไหมคะ ช่างตัดผมเนี่ย ก็ไปหยิบกระจกเล็กๆ มาบานหนึ่งนะ กระจกนี้เป็นรูปทรงสี่เหลี่ยมผืนผ้านะคะ เป็นรูปแนวตั้งนะ ช่างตัดผมก็หยิบกระจกนี้มานะคะ แล้วก็มาส่องที่ด้านหลังของลูกค้านะคะ ที่ศีรษะหรือว่าที่หัวด้านหลังของลูกค้านะคะ เพื่อเพราะว่าลูกค้าเนี่ย จะมองเห็นแต่ด้านหน้าใช่ไหมคะ จะมองไม่เห็นด้านหลังนะ ช่างตัดผมก็เลยเอากระจกมาช่วยนะคะ ช่วยให้ดู ดูทรงผมของตัวเองนะคะ ก็เอามาส่องนะ ลูกค้าก็เห็นใช่ไหมคะ เห็น แล้วก็ดูแล้วว่า โอเค ถูกใจไหมนะคะ แต่ดูเหมือนกับว่าลูกค้ายังไม่ค่อยถูกใจนะ เพราะว่าอาจจะคิดว่า อยากได้สเปรย์เพิ่มอีกนิดหนึ่งนะคะ อยาก อาจจะอยากให้เหมือนแบบว่าพองๆ ขึ้นอีกนิดหนึ่งนะคะ เพราะว่าจะออกไปเที่ยวต่ออย่างงี้ใช่ไหม อยากให้ผมแบบอยู่ทรงมากกว่านี้นะคะ

ค่ะ ภาพที่สิบสี่ค่ะ ภาพที่สิบสี่ หลังจากที่จัดแต่งทรงอะไรเรียบร้อยแล้วนะคะ จนลูกค้าพอใจแล้วใช่ไหมคะ ในภาพเราก็จะเห็นช่างตัดผมเนี่ย เอากระจกให้ลูกค้าดูอีกครั้งหนึ่งใช่ไหมคะ คราวนี้ลูกค้าก็พอใจแล้ว ยกมือขึ้นมาสองข้างนะคะ สองข้างออกมาจากผ้าคลุมกันเปื้อนอะนะคะ ยกมือสองข้างมาแบบว่า อุ้ย ดีจังเลยอะ ทรงนี้แหละ ฉันชอบแล้ว เพราะว่าผมของฉันเนี่ย พองสวยงาม แล้วก็สั้นพอดีแล้วนะคะ ชอบนะคะ ลูกค้าก็ยิ้มแย้มนะคะ แล้วก็ช่างตัดผมก็ยิ้มแย้มด้วยที่ลูกค้าพอใจ

ภาพที่สิบห้าค่ะ หลังจากเสร็จเรียบร้อยแล้วใช่ไหมคะ ก็เป็นขั้นตอนของการเหมือนกับว่าทำความสะอาดนะคะ ในภาพนี้เราก็จะเห็นช่างตัดผมเนี่ย กำลังเอาแปรงนะคะ เป็นแปรงที่มีเส้นขน ขนแปรงนะสีดำๆ นะคะ ที่ตัวแปรงเนี่ย ตัวด้ามจับหรือตัวแปรงเนี่ย สีส้ม แล้วก็มีขนแปรงสีดำนะก็เอามาปัดๆ บริเวณรอบคอของลูกค้านะคะ เพราะว่าเวลาตัดผมเนี่ย เศษผมต่างๆ มันก็จะติดตาม เขาเรียกว่าอะไรอะ บางส่วนนะคะ ที่ไม่ได้อยู่บนผ้าคลุมกันเปื้อนใช่ไหมคะ มันอาจจะติดอยู่ที่ตามคอของเราหรือที่หน้าของเราใช่ไหมคะ หรือว่าอาจจะมีบางส่วนที่ติดอยู่ที่เสื้อผ้าเราบ้างนะ บางส่วนที่มันตกลงมาโดนที่เสื้อผ้าของเรานะคะ ช่างตัดผมเขาก็ช่วยปัดๆๆ นะคะ ทำความสะอาดนะคะ โดยเอาเศษผมออกให้หมดนะคะ ก็โดยใช้แปรงปัดรอบๆ คอของลูกค้า แล้วก็ที่เราเห็น เราก็เห็นมีพวกเศษผมเศษอะไรนะคะ ที่ตกอยู่พื้นนะคะ ก็คือ เศษที่ช่างตัดผมเนี่ย เขาใช้แปรงเนี่ย แปรงให้มันตกลงมานะคะ แล้วค่อยทำความสะอาดทีหลัง

ภาพที่สิบหกค่ะ ภาพสุดท้ายแล้วนะคะ หลังจากที่ตัดผมเสร็จนะคะ จัดทรงเสร็จเรียบร้อยแล้วใช่ไหมคะ ช่างตัดผมเนี่ย เขาก็ดึงนะคะ หรือว่าแกะผ้าคลุมกันเปื้อนออกนะคะ ผ้าคลุมกันเปื้อนที่เราเห็นกันในช่วงแรกๆ ใช่ไหมคะ ที่เป็นสีเหลืองนะคะ ที่เอาไว้คลุมกันพวกสิ่งสกปรกนะคะ ที่จะมาโดนเสื้อผ้าของเรานะคะ เขาก็แกะออกนะคะ แล้วก็พูดคุยกับลูกค้าเล็กน้อยนะคะ โดยลูกค้าเนี่ย ได้หัน หันเก้าอี้มานะคะ ที่ ที่ให้ตรงกันกับช่างตัดผมนะคะ ก็มีพูดคุยกันเล็กน้อยนะคะ ลูกค้าอาจจะบอกว่า ฉันชอบมากเลย ขอบคุณมากนะคะ ตัดได้ถูกใจมากนะคะ แล้วอาจจะทำการจ่ายเงินอะไรให้เรียบร้อยนะคะ แล้วก็ออกจากร้านไปนะคะ

ค่ะสำหรับภาพนี้นะคะ ก็จบเพียงเท่านี้นะคะ เราก็ได้รู้ขั้นตอนของเรื่องการตัดผมนะ ซึ่งง่ายๆ นะคะ ถ้าเราไม่รู้ใช่ไหมคะ หรืออาจจะชี้นะคะ รูปที่เราต้องการก็ได้ว่าเอาประมาณแบบนี้แบบนี้นะคะ ช่างตัดผมก็ได้ตัดออกมาให้เราถูกใจอย่างที่เราต้องการนะคะ ค่ะ สำหรับภาพนี้นะคะ ก็จบเพียงแค่นี้นะคะ แล้วเราก็เจอกันใหม่นะคะ ในโอกาสต่อๆ ไปนะคะ สำหรับภาพอื่นๆ ต่อไป สวัสดีค่ะ